**Ministru kabineta noteikumu projekta ‘’Grozījumi Ministru kabineta 2018. gada 9. oktobra noteikumos Nr. 626 ‘’Noteikumi par obligāti piemērojamo profesiju standartu un profesionālās kvalifikācijas prasību sarakstu un tajā iekļauto profesiju standartu un profesionālās kvalifikācijas prasību publiskošanas kārtību’’  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta ‘’Grozījumi Ministru kabineta 2018. gada 9. oktobra noteikumos Nr. 626 ‘’Noteikumi par obligāti piemērojamo profesiju standartu un profesionālās kvalifikācijas prasību sarakstu un tajā iekļauto profesiju standartu un profesionālās kvalifikācijas prasību publiskošanas kārtība’’ (turpmāk – noteikumu projekts) mērķis ir aktualizēt obligāti piemērojamo profesiju standartu (turpmāk - PS) un profesionālās kvalifikācijas prasību (turpmāk - PKP) sarakstu, ņemot vērā precizētos profesiju nosaukumus, izmaiņas profesionālās kvalifikācijas līmeņos, kā arī darba tirgū jauno profesiju un profesionālās kvalifikācijas prasību identificēšanu.  Noteikumu projekts stāsies spēkā nākamajā dienā pēc tā izsludināšanas, vienlaikus paredzot, ka atsevišķas normas stāsies spēkā 2022.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts pēc Izglītības un zinātnes ministrijas iniciatīvas saskaņā ar Profesionālās izglītības likuma 7. panta 2.1 punktu, kas paredz, ka Ministru kabinets nosaka obligāti piemērojamo profesiju standartu un profesionālās kvalifikācijas prasību, ja profesijai nav nepieciešams izstrādāt profesijas standartu, sarakstu un tajā iekļauto profesiju standartu un profesionālās kvalifikācijas prasību publiskošanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā esošie Ministru kabineta 2018. gada 9. oktobra noteikumi Nr. 626 ‘’Noteikumi par obligāti piemērojamo profesiju standartu un profesionālās kvalifikācijas prasību sarakstu un tajā iekļauto profesiju standartu un profesionālās kvalifikācijas prasību publiskošanas kārtība’’ (turpmāk – Ministru kabineta noteikumi Nr.626) nosaka obligāti piemērojamo PS un PKP sarakstu. Esošie noteikumi, kas stājušies spēkā 2018.gada 9.oktobrī ir novecojuši un informācija tajos nav atjaunota, ņemot vērā to, ka ir precizēti profesiju nosaukumi un profesijām mainīti profesionālās kvalifikācijas līmeņi, Nozaru kvalifikāciju struktūrā ir identificētas jaunas darba tirgū aktuālas profesijas un profesionālās kvalifikācijas prasības. Ir nepieciešama PS un PKP saraksta atjaunošana, lai Ministru kabineta noteikumos Nr. 626 būtu atrodama aktuāla un korekta informācija par esošajiem profesiju standartiem un profesionālās kvalifikācijas prasībām.  **Pirmkārt,** ir nepieciešami tehniskie precizējumi PS/PKP nosaukumos, lai tie atbilst Profesionālās izglītības un nodarbinātības trīspusējās sadarbības apakšpadomes sēdēs (turpmāk – PINTSA) pieņemtajiem un saskaņotajiem PS/PKP nosaukumiem. Tādejādi tiek precizēti šādi nosaukumu - ‘’spēkratu autoatslēdznieks (profesionālās kvalifikācijas prasības)’’ aizstāts ar ‘’spēkratu atslēdznieks (profesijas standarts)’’, ‘’videooperatora palīgs’’ aizstāts ar ‘’video operatora palīgs’’, ‘’ ugunsdzēsības un glābšanas dienesta ugunsdzēsējs glābējs/ ugunsdzēsējs glābējs (autovadītājs)’’ aizstāts ar ‘’ugunsdzēsības un glābšanas dienesta ugunsdzēsējs glābējs’’, ‘’videooperators’’ aizstāts ar ‘’video operators’’, ‘’dzelzceļa nepašgājējas mašīnas un to sastāvu operators’’ aizstāts ar ‘’dzelzceļa nepašgājējas mašīnas un to sastāvu operators (mašīnists)’’.  *Balstoties uz 2017. gada 11. oktobra PINTSA sēdi, protokols Nr. 8; 2018. gada 7.februāra PINTSA sēdi, protokols Nr. 1; 2018. gada 15. augusta PINTSA sēdi, protokols Nr.6.*  **Otrkārt,** balstoties uz attiecīgo nozaru pārstāvju jeb Nozaru Ekspertu padomju lēmumiem dažiem PS/PKP atbilstoši Nozares kvalifikāciju struktūrai ir mainīti Latvijas kvalifikāciju ietvarstruktūras līmeņi (no zemākā un augstāko). ‘’Digitālās drukas operators’’, kas ir otrā profesionālās kvalifikācijas līmeņa PKP (atbilst trešajam Latvijas kvalifikāciju ietvarstruktūras līmenim), balstoties uz Drukas un mediju tehnoloģijas NEP lēmumu tiek mainīts uz trešo profesionālās kvalifikācijas līmeni (atbilst ceturtajam Latvijas kvalifikāciju ietvarstruktūras līmenim). ‘’Krāšņu un kamīnu mūrnieks’’, kas ir otrā profesionālās kvalifikācijas līmeņa profesija (atbilst trešajam Latvijas kvalifikāciju ietvarstruktūras līmenim), balstoties uz Būvniecības NEP lēmumu tiek mainīts uz trešo profesionālās kvalifikācijas līmeni (atbilst ceturtajam Latvijas kvalifikāciju ietvarstruktūras līmenim). ‘’Māsa/medicīnas māsa’’, kas ir ceturtā profesionālās kvalifikācijas līmeņa profesija (atbilst piektajam Latvijas kvalifikāciju ietvarstruktūras līmenim tiek aizvietota ar profesiju ‘’māsa (vispārējās aprūpes māsa)’’, kas ir piektā profesionālās kvalifikācijas līmeņa profesija (atbilst sestajam Latvijas kvalifikāciju ietvarstruktūras līmenim). Profesiju standartam ‘’māsa (vispārējās aprūpes māsa)’’ (5 PKL/6 LKI), kas aizvietos šobrīd sarakstā esošo profesijas standartu ‘’māsa/medicīnas māsa’’ (4PKL/ 5LKI) ir noteikts spēkā stāšanās pārejas periods – izmaiņas stājas spēkā 2022.gada 1.janvārī.  *Balstoties uz 2017. gada 13. novembra PINTSA sēdi, protokols Nr. 9; 2018. gada 12. decembra PINTSA sēdi, protokols Nr. 10, 2020. gada 12. augusta PINTSA sēdi, protokols Nr. 6.*  **Treškārt**, vairāk nekā divu gadu laikā kopš Ministru kabineta noteikumi Nr. 626 tika pieņemti, klāt ir nākušas daudzas jaunas profesijas un profesionālās kvalifikācijas prasības, līdz ar to obligāti piemērojamo PS un PKP saraksts tiek papildināts ar šādām jaunajām profesijām un profesionālajām kvalifikācijām: virtuves darbinieks/ strādnieks/ ātrās ēdināšanas strādnieks (profesijas standarts), dzelzceļa elektrolīniju mehāniķis (profesionālās kvalifikācijas prasības), iespieddarbu noformējuma tehniķis (profesijas standarts), jaunākais militārais instruktors (profesijas standarts), ķīmisko un biotehnoloģisko iekārtu mehāniķis (profesionālās kvalifikācijas prasības), lauksaimniecības mehanizācijas tehniķis (profesionālās kvalifikācijas prasības), arhitektūras tehnologs (profesijas standarts), kultūras darba speciālists (profesijas standarts), optometrista asistents (profesijas standarts), personāla speciālists (profesijas standarts), tirgvedības speciālists (profesionālās kvalifikācijas prasības), e-biznesa vadītājs (profesijas standarts), elektronikas inženieris (profesijas standarts), ekonomists (profesijas standarts), finansists (profesijas standarts), finanšu vadītājs (profesionālās kvalifikācijas prasības), funkcionālais vadītājs (profesijas standarts), gaisa kuģa tehniskās apkopes inženieris (profesijas standarts), ģeoinformātikas inženieris (profesijas standarts), industriālā dizaina inženieris (profesijas standarts), industriālās vadības inženieris (profesijas standarts), logopēds (profesijas standarts), nodokļu ekonomists (profesionālās kvalifikācijas prasības), personāla vadītājs (profesionālās kvalifikācijas prasības), procesu kvalitātes vadības inženieris (profesijas standarts), sabiedrisko attiecību vadītājs (profesijas standarts), skolotājs logopēds (profesionālās kvalifikācijas prasības), starptautiskās komunikācijas vadītājs (profesionālās kvalifikācijas prasības), starptautisko sakaru vadītājs (profesionālās kvalifikācijas prasības), tirgvedības (mārketinga) vadītājs (profesionālās kvalifikācijas prasības), uzņēmuma vadītājs (profesijas standarts), ainavu arhitekts (profesijas standarts), finanšu analītiķis (profesijas standarts), kvalitātes vadītājs (profesijas standarts), medicīnas fiziķis (profesijas standarts), organizācijas vadītājs (profesijas standarts), piegādes ķēdes vadītājs (profesijas standarts), projekta vadītājs (profesijas standarts), stratēģiskās komunikācijas vadītājs (profesijas standarts), supervizors (profesijas standarts), telpiskās attīstības plānotājs (profesijas standarts), vadošais elektronikas inženieris (profesijas standarts).  *Jauni PS / PKP ir saskaņoti attiecīgajās PINTSA sēdēs: 2018. gada 7. februāra sēdē, protokols Nr.1; 2018. gada 13. jūnija sēdē, protokols Nr.5; 2018. gada 15. augusta sēdē, protokols Nr.6; 2018. gada 12. decembra sēdē, protokols Nr. 10; 2019. gada 6. februāra sēdē, protokols Nr. 1; 2019. gada 12. jūnija sēdē, protokols Nr. 4; 2019. gada 14. augusta sēdē, protokols Nr. 5; 2019. gada 18. septembra sēdē, protokols Nr. 6; 2019. gada 16. oktobra sēdē, protokols Nr. 7; 2019. gada 11. decembra sēdē, protokols Nr. 8; 2020. gada 28. februāra sēdē, protokols Nr. 2; 2020. gada 10. jūnija sēdē, protokols Nr. 4; 2020. gada 12. augusta sēdē, protokols Nr. 6; 2021.gada 10.februāra sēdē, protokols Nr. 2.*  *Visu PINTSA sēžu protokoli sākot ar 2018.gada 7.februāri ir atrodami IZM tīmekļvietnē sadaļā ‘’Profesionālās izglītības un nodarbinātības trīspusējās sadarbības apakšpadome’’.*  **Ceturtkārt,** saraksts tiek papildināts ar 26 profesijas standartiem/profesionālās kvalifikācijas prasībām ceturtajā profesionālās kvalifikācijas līmenī (atbilst piektajam Latvijas kvalifikāciju ietvarstruktūras līmenim), kas šobrīd ir izstrādes posmā, jo 2020. gada 12. augusta un 2020. gada 14. oktobra Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomes sēdē, protokols Nr. 6 un 7, šis 5 LKI PS/PKP saraksts tika saskaņots. ESF projekta "Nozaru kvalifikācijas sistēmas pilnveide profesionālās izglītības attīstībai un kvalitātes nodrošināšanai" Nr. 8.5.2.0/16/I/001 ietvaros tiek nodrošināta PS/PKP izstrāde un saskaņošana NEP un PINTSA, lai laicīgi nodrošinātu atbilstību koledžu izglītības programmu akreditācijas grafikam, kas, savukārt, ir saistīts ar koledžu akreditācijas procesu. Izglītības programmas tiek akreditētas atbilstoši aktualizētajam profesionālajam saturam: ainavu speciālists (profesijas standarts), apgādes loģistikas speciālists (profesionālās kvalifikācijas prasības), augkopības speciālists (profesijas standarts), būves informācijas modelēšanas speciālists (profesionālās kvalifikācijas prasības), biotehnoloģisko procesu speciālists (profesijas standarts), ēdināšanas tehnologs (profesijas standarts), ēku būvdarbu vadītājs (profesijas standarts), grāmatvedis (profesijas standarts), hidromeliorācijas būvdarbu vadītājs (profesionālās kvalifikācijas prasības), inženierbūvju būvdarbu vadītājs (profesijas standarts), koka konstrukciju restaurators (profesionālās kvalifikācijas prasības), kuģa elektroautomātiķis (profesijas standarts), ķīmijas speciālists (profesijas standarts), ķīmisko procesu speciālists (profesijas standarts), noliktavas loģistikas speciālists (profesionālās kvalifikācijas prasības), ostu un jūras hidrotehnisko būvju būvdarbu vadītājs (profesionālās kvalifikācijas prasības), pārtikas produktu ražošanas speciālists (profesijas standarts), ražošanas loģistikas speciālists (profesionālās kvalifikācijas prasības), ražošanas tehnologs (drukas un mediju tehnoloģiju jomā) (profesijas standarts), silikātmateriālu restaurators (profesionālās kvalifikācijas prasības), tekstiliju un ādas izstrādājumu projektētājs (profesijas standarts), transporta loģistikas speciālists (profesionālās kvalifikācijas prasības), transportbūvju būvdarbu vadītājs (profesionālās kvalifikācijas prasības), tūrisma pakalpojumu organizators (profesijas standarts), ūdenssaimniecības un atkritumu saimniecības speciālists (profesijas standarts), vides speciālists (profesijas standarts).  **Visbeidzot,** lai nodrošinātu to, ka PS un PKP saraksts tiktu precizēts regulāri, savlaicīgi reaģējot uz pārmaiņām, noteikumu projekts paredz, ka saraksts tiek pārskatīts ne retāk kā reizi gadā.  Noteikumu projekts atsevišķām tā normām paredz atšķirīgu spēkā stāšanās laiku. Noteikumu projekta 2.punktā noteiktais pārejas regulējums ir saskaņā ar 2020. gada 10. septembra likuma "Grozījumi likumā "Par reglamentētajām profesijām un profesionālās kvalifikācijas atzīšanu"" 4.pantu un 21.pantu, kas nosaka, ka grozījumi likuma "Par reglamentētajām profesijām un profesionālās kvalifikācijas atzīšanu"" 9. panta pirmās daļas 4. punktā stājas spēkā 2022. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Valsts izglītības satura centrs. |
| 4. | Cita informācija | Noteikumu projektā ir ieviestas izmaiņas, kas ir pieņemtas PINTSA sēdēs līdz 2021.gada martam (ieskaitot PINTSA sēdi 2021. gada 10.februārī). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts primāri attiecās uz Valsts izglītības satura centru, kas, pamatojoties uz Ministra kabineta noteikumos nr. 626 iekļauto PS/PKP obligāti piemērojamo profesiju standartu un profesionālās kvalifikācijas prasību sarakstu ievieš izmaiņas savā mājaslapā, kā arī uz izglītības iestādēm, kas īsteno profesionālās izglītības programmas. Pastarpināti noteikumu projekts ietekmē visu sabiedrību, jo Ministru kabineta noteikumos nr. 626 iekļautie PS/PKP apliecina to esamību un aktualitāti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta apstiprināšanas paredzēts informāciju par veiktajiem grozījumiem ievietot Izglītības un zinātnes ministrijas un Valsts izglītības satura centra tīmekļvietnēs. Atsevišķa sabiedrības iesaiste projekta izstrādē netika organizēta, jo ievērojot to, ka projektā uzskaitītie profesiju standarti un profesionālās kvalifikācijas prasības un to izmaiņas ir izskatīti un saskaņoti Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomē, kuras sastāvā ir 15 pilnvarotas personas, kas ar vienādu pārstāvju skaitu pārstāv valdības, darba devēju un darbinieku organizāciju (arodbiedrību) intereses, atsevišķa sabiedrības iesaiste projekta izstrādē netika plānota. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti. | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta regulējums neatstāj ietekmi uz institūciju cilvēkresursiem, nav nepieciešams veidot jaunas institūcijas, likvidēt vai reorganizēt esošās. Noteikumu projekta izpilde neietekmē noteikumu projekta izstrādē iesaistītās institūcijas funkcijas un uzdevumus. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretārs J. Volberts

*Volkonska, 67047866*

*Anastasija.Volkonska@izm.gov.lv*